
SLOVENSKÁ REPUBLIKA
UZNESENIE Ústavného súdu Slovenskej republiky
PLs. ÚS 8/2015­6
Ústavný súd Slovenskej republiky na neverejnom zasadnutí pléna 9. decembra 2015 prerokoval sťažnosti
,
, zastúpeného
advokátom JUDr. Bohumilom Novákom, Advokátska kancelária, Horná 27, Banská Bystrica, vo veci namietaného porušenia „a) čl. 12 ods. 1, čl. 36 Ústavy Slovenskej republiky, v spojení s čl. 21 ods. 1, čl. 41 Charty základných práv Európskej únie, čl. 2 ods. 1, čl. 26 Medzinárodného paktu o občianskych apolitických právach, čl. 2 ods. 2 Medzinárodného paktu o hospodárskych, sociálnych a kultúrnych právach a čl. 1 Protokolu č. 12 k Dohovoru o ochrane ľudských práv a základných slobôd, b) čl. 1 ods. 1, ods. 2, čl. 2 ods. 2 v spojení s čl. 12 ods. 2 Ústavy Slovenskej republiky, samostatne aj čl. 30 ods. 4 Ústavy Slovenskej republiky“ opatreniami č. 11 a č. 13 predsedníčky Najvyššieho súdu Slovenskej republiky, ktorými sa mení a dopĺňa rozvrh práce Najvyššieho súdu Slovenskej republiky na rok 2015 (Rvp 14039/2015), a „čl. 1 ods. 1 a 2 a čl. 2 ods. 2 v spojení s čl. 12 ods. 2 Ústavy Slovenskej republiky, a čl. 41 Charty základných práv Európskej únie a základného práva podľa čl. 12 ods. 2 v spojení s čl. 36 ods. 1 písm. b) Ústavy Slovenskej republiky“
rozhodnutím
predsedníčky
Najvyššieho
Spr. 853/2015 z 19. októbra 2015 (Rvp 15211/2015) a takto
súdu
Slovenskej
republiky
rozhodol: Veci vedené Ústavným súdom Slovenskej republiky pod sp. zn. Rvp 14039/2015 a sp. zn. Rvp 15211/2015 s p á j a na spoločné konanie, ktoré bude ďalej vedené pod sp. zn. Rvp 14039/2015. Odôvodnenie: 1. Ústavnému súdu Slovenskej republiky (ďalej len „ústavný súd“) bola 14. októbra 2015 doručená sťažnosť
(ďalej len „sťažovateľ“), zastúpeného
advokátom JUDr. Bohumilom Novákom, vo veci namietaného porušenia „a) čl. 12 ods. 1, čl. 36 Ústavy Slovenskej republiky, v spojení s čl. 21 ods. 1, čl. 41 Charty základných práv Európskej únie, čl. 2 ods. 1, čl. 26 Medzinárodného paktu o občianskych apolitických právach, čl. 2 ods. 2 Medzinárodného paktu o hospodárskych, sociálnych a kultúrnych právach a čl. 1 Protokolu č. 12 k Dohovoru o ochrane ľudských práv a základných slobôd, b) čl. 1 ods. 1, ods. 2, čl. 2 ods. 2 v spojení s čl. 12 ods. 2 Ústavy Slovenskej republiky, samostatne aj čl. 30 ods. 4 Ústavy Slovenskej republiky“ opatreniami č. 11 a č. 13 predsedníčky Najvyššieho súdu Slovenskej republiky, ktorými sa mení a dopĺňa rozvrh práce Najvyššieho súdu Slovenskej republiky na rok 2015 (ďalej aj „opatrenia porušovateľa“), ktorá je vedená ústavným súdom pod sp. zn. Rvp 14039/2015. 2. Ústavnému súdu bola 18. novembra 2015 doručená sťažnosť sťažovateľa, zastúpeného JUDr. Bohumilom Novákom, vo veci namietaného porušenia „čl. 1 ods. 1 a 2 a čl. 2 ods. 2 v spojení s čl. 12 ods. 2 Ústavy Slovenskej republiky, a čl. 41 Charty základných práv Európskej únie a základného práva podľa čl. 12 ods. 2 v spojení s čl. 36 ods. 1 písm. b) Ústavy Slovenskej republiky“ rozhodnutím predsedníčky Najvyššieho súdu

Slovenskej republiky č. Spr. 853/2015 z 19. októbra 2015 (ďalej aj „rozhodnutie porušovateľa“), ktorá je vedená ústavným súdom pod sp. zn. Rvp 15211/2015. 3. Podľa ustanovenia § 31a zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) ak tento zákon neustanovuje inak a povaha veci to nevylučuje, použijú sa na konanie pred ústavným súdom primerané ustanovenia Občianskeho súdneho poriadku (ďalej len „OSP“). Podľa ustanovenia § 112 OSP môže ústavný súd v záujme hospodárnosti konania spojiť na spoločné konanie veci, ktoré u neho začali a skutkovo spolu súvisia alebo sa týkajú tých istých účastníkov. 4. Zo spisov ústavného súdu vedených pod sp. zn. Rvp 14039/2015 a sp. zn. Rvp 15211/2015 vyplýva, že predmet oboch sťažností (opatrenia a rozhodnutie porušovateľa, pozn.) sa týka tých istých účastníkov konania, sťažovateľ je zastúpený rovnakým právnym zástupcom a rozsah sťažovateľom označených práv vo veci sp. zn. Rvp 15211/2015 je subsumovateľný v rozsahu označených práv vo veci sp. zn. Rvp 14039/2015. V neposlednom rade sťažovateľ v sťažnosti vedenej pod sp. zn. Rvp 15211/2015 explicitne uvádza, že „táto sťažnosť úzko súvisí s ústavnou sťažnosťou z 12. októbra 2015, ktorá je vedená pod sp. zn. Rvp 14039/2015“. 5. Vzhľadom na totožnosť účastníkov konania a právnu súvislosť sťažností ústavný súd v záujme hospodárnosti konania podľa § 31a zákona o ústavnom súde v spojení s § 112 ods. 1 OSP rozhodol, že veci vedené ústavným súdom pod sp. zn. Rvp 14039/2015 a sp. zn. Rvp 15211/2015 spája na spoločné konanie, ktoré bude ďalej vedené pod sp. zn. Rvp 14039/2015. 6. Tieto skutočnosti boli podkladom pre záver ústavného súdu obsiahnutý vo výrokovej časti tohto rozhodnutia.

P o u č e n i e : Proti tomuto rozhodnutiu nemožno podať opravný prostriedok. V Košiciach 9. decembra 2015

Zdroj: KAUZIS.SK – https://www.kauzis.sk/judikatura/r/ECLI:SK:USSR:2015:PLs.US.8.2015.1 (dáta aktuálne k 6. 11. 2026). Záväzné je znenie zverejnené súdom.




